Gandia es promociona a la ciutat germana de Fano (Itàlia)
07 setembre 2022

## Gandia es promociona a la ciutat germana de Fano (Itàlia)07 setembre 2022Última actualització: 07 setembre 2022

![](../gestion/img/472ebb89f089ff31f152f67aaa425170c62efa5f04c021dcde97d4c2ce7282a0.jpg)  
  

La regidora de Relacions Internacions i Agermanament, **Liduvina Gil**; **Avelino Alfaro**, president de l’Associació Cultura Gastronòmica (ACG) Fideuà de Gandia; i **Pilar Marcos**, representant d’agències de viatge de Gandia, han presentat aquest matí el viatge que realitzarà a Fano (Itàlia) a les properes setmanes per a promocionar Gandia com a destí turístic.

L’expedició -formada pel regidor de Turisme, Vicent Mascarell; dos tècnics del departament, Marcos, Alfaro i 30 agències de viatge- partiran el dissabte 10 de setembre i tornaran el dilluns dia 12. Durant la seua estància, han programat visites per la ciutat i al seu voltant per conèixer la zona i organitzar viatges, una presentació a varies agències turístiques de Gandia com a destí i la participació de la fideuà al ‘Brodetto Fest’, entre altres.

Aquest viatge “s’emmarca en aquest agermanament que tenim, que incrementa les relacions tant educatives com culturals”, ha assenyalat Gil. A més, l’edil ha afegit que “a banda d’unir les dos ciutats, establirem noves relacions econòmiques i comercials que fins ara no teníem”.

“Anirem amb l’ull clínic de professionals, però també amb l’objectiu de gaudir per primera vegada de la ciutat de Fano”, ha afirmat Marcos. Per últim, Alfaro ha anunciat que el ‘Brodetto Fest’ és una fira “consolidada” i d’una repercussió “semblant o major al concurs de la Fideuà de Gandia”. Per tant, “servirà per promocionar en gran mesura a Gandia”.

[Twittear](https://twitter.com/share)